જૂન ૧૯

૧૯ જૂનનો દિવસ ગ્રેગોરીયન પંચાંગ મુજબ વર્ષનો ૧૭૦મો (લિપ વર્ષ દરમ્યાન ૧૭૧મો) દિવસ છે. આ દિવસ પછી વર્ષ પુરું થવામાં ૧૯૫ દિવસ બાકી રહે છે.

 મહત્વની ઘટનાઓ 
 ૧૮૬૨ – યુ.એસ. કોંગ્રેસ દ્વારા યુનાઈટેડ સ્ટેટ્સ ઑફ અમેરિકાના પ્રદેશોમાં ગુલામી પ્રથા પર પ્રતિબંધ જાહેર કરાયો.
 ૧૯૧૦ – યુ.એસ.ના વોશિંગ્ટન રાજ્યના સ્પોકન (Spokane) શહેરમાં પ્રથમ ‘ફાધર્સ ડે’ની ઉજવણી કરાઈ. 
 ૧૯૬૧ – કુવૈતે પોતાને યુ.કે.થી સ્વતંત્ર જાહેર કર્યું. 
 ૧૯૬૬ – ભારતનાં મુંબઈ ખાતે "શિવસેના" નામના નવા રાજકિય પક્ષનું ગઠન થયું. 
 ૧૯૯૧ – હંગેરી સોવિયેત યુનિયનના કબ્જામાંથી મુક્ત થયું.
 ૧૯૬૬ – બાલ ઠાકરેએ મરાઠી પ્રાદેશિક અને હિન્દૂ રાષ્ટ્રવાદી રાજકીય સંગઠન શિવસેનાની સ્થાપના કરી.
 ૨૦૦૯ – ઉત્તર-પશ્ચિમ પાકિસ્તાનમાં યુદ્ધ: પાકિસ્તાની સશસ્ત્ર દળોએ કેન્દ્રિય પ્રશાસન અંતર્ગતના આદિવાસી વિસ્તારોના દક્ષિણ વઝીરિસ્તાન વિસ્તારમાં તાલિબાન અને અન્ય ઇસ્લામિક બળવાખોરો સામે ઓપરેશન રાહ-એ-નિજાત શરૂ કર્યું. 
 ૨૦૧૨ – વિકિલિક્સના સ્થાપક જુલિયન અસાંજેએ, અમેરિકન સૈન્ય દ્વારા નાગરિકોની હત્યાના ચલચિત્રીત અંશો તેમજ અમેરિકન સરકારના ગુપ્ત દસ્તાવેજોનાં પ્રગટીકરણ મામલામાં પોતાના યુ.એસ.ને પ્રત્યાર્પણના ભયે, લંડન ખાતેના ઈક્વેડોર દૂતાવાસમાં રાજકીય આશ્રય માગ્યો.
 ૨૦૧૮ – યુનાઇટેડ સ્ટેટ્સ દ્વારા ૧૦,૦૦૦,૦૦૦મી પેટન્ટ આપવામાં આવી.

 જન્મ 
 ૧૫૯૫ – હરગોવિંદ, છઠ્ઠા શીખ ગુરુ (અ. ૧૬૪૪)
 ૧૯૦૧ – રાજેન્દ્ર લાહિડી, ભારતીય ક્રાંતિકારી (અ. ૧૯૨૭)
 ૧૯૨૬ – પી. ખરસાણી, ગુજરાતી ચલચિત્ર અભિનેતા અને રંગભૂમિ કલાકાર (અ. ૨૦૧૬)
 ૧૯૩૮ – યશવન્ત મહેતા, ગુજરાતી લેખક 
 ૧૯૪૭ – સલમાન રશ્દી (Salman Rushdie), ભારતીય મૂળના લેખક
 ૧૯૪૮ – સરૂપ ધ્રુવ, શિક્ષણશાસ્ત્રી, કવિયત્રી અને કાર્યકર
 ૧૯૬૨ – આશિષ વિદ્યાર્થી, ભારતીય ફિલ્મ કલાકાર
 ૧૯૭૦ – રાહુલ ગાંધી, ભારતીય રાજકારણી 

 અવસાન 
 ૧૮૯૬ – હરિલાલ ધ્રુવ, વકીલ, કવિ, સંપાદક, ભારતવિદ્યા અને સંસ્કૃત સાહિત્યના વિદ્વાન (જ. ૧૮૫૬)

 તહેવારો અને ઉજવણીઓ 
 સ્વતંત્રતા દિવસ – હંગેરી
 શ્રમિક દિન – ટ્રિનિદાદ અને ટોબેગો
 વિશ્વ સિકલસેલ દિન – આંતરરાષ્ટ્રીય (સિકલસેલ એનીમિયા રોગ એક આનુવંશિક રક્ત વિકાર છે.)

 બાહ્ય કડીઓ 
 બી.બી.સી.(BBC): આજનો દિવસ

શ્રેણી:જૂન